ტექნიკური დავალება

ჟინვალჰესის სიღრმული წყალსაგდების მუშა (სეგმენტური ტიპის) ფარების შემჭიდროების

რეაბილიტაცია

სიღრმული წყალსაგდების სეგმენტური ფარები (Затвор сегментный 5,0-5,0-50,0 проект СКБ Мосгидросталь), 2 კომპლექტი, ე.წ. მართვადი შემჭიდროებით, მუშაობაშია 1985 წლიდან. შემამჭიდროებლის მართვა გათვალისწინებულია ზედა ბიეფიდან წყლის წნევაზე, რომელიც მუშაობაში არ ყოფილა შეყვანილი. ამ მიზეზით და გარკვეული სამშენებლო ხარვეზების შედეგად, შემამჭიდროებლიდან წყლის ჟონვა, წყალსაცავის დონის ცვალებადობის შესაბამისად, ორივე ფარიდან შეადგენს 0,4-დან 1,0 კუბომეტრამდე/წამში.

საჭიროა შემდეგი სამუშაოების ჩატარება:

1. ჩატარდეს არსებული ფარების დათვალიერება-ექსპერტიზა;
2. ჩატარდეს არსებული მდგომარეობის შესაბამისობის შემოწმება საპროექტო ნახაზებთან;
3. შედგეს სარეაბილიტაციო სამუშაოების პროექტი, ტექნოლოგიური პროცესის დაგეგმვა.
4. უნდა შესრულდეს დაზიანებული შემამჭიდროებლის დემონტაჟი;
5. საჭიროების შემთხვევაში ფარის და ჩასატანებელი ნაწილის თავსებადობა მოყვანილი იქნეს საპროექტო შესაბამისობაში;
6. დამონტაჟდეს ახალი შემამჭიდროებელი (არსებობს ადგილზე);
7. აღდგენილი იქნეს შემამჭიდროებლის მართვის ფუნქცია.

შენიშვნა:1. სამუშაოების ჩატარება მიზანშეწონილია წყალსაცავის დაბალი ნიშნულის პირობებში;

2. შესრულებული სამუშაოების დადებითობის მაჩვენებლად მიიჩნევა გაჟონილი წყლის შემცირება არაუმეტეს 100 ლიტრი/წამში.

ტექნიკურ დავალებას თან ერთვის საპროექტო ნახაზები-5 ფურცელი.